২০১৩ ফিফা কনফেডারেশন্স কাপ
২০১৩ ফিফা কনফেডারেশন্স কাপ (ইংরেজি: 2013 FIFA Confederations Cup) ২০১৩ সালের ফিফা কর্তৃক নিয়ন্ত্রিত আন্তর্জাতিক ফুটবল প্রতিযোগিতা। ২০১৪ সালের বিশ্বকাপের পূর্ব-প্রস্তুতিরূপে ব্রাজিলে অনুষ্ঠিত হয়। ১৫ থেকে ৩০ জুন, ২০১৩ তারিখ পর্যন্ত এ প্রতিযোগিতাটি সফলভাবে অনুষ্ঠিত হয়। স্বাগতিক ব্রাজিল ফুটবল দলটি ফিফা কনফেডারেশন্স কাপের বর্তমান শিরোপাধারী দল। অংশতঃ এ প্রতিযোগিতাটি ২০১৪ সালের এশীয় অঞ্চল থেকে ফিফা বিশ্বকাপ যোগ্যতা নির্ধারণী খেলার সাথে সাংঘর্ষিক হবার প্রেক্ষাপটে এশিয়ান ফুটবল কনফেডারেশন (এএফসি) ফিফাকে তারিখ পরিবর্তনের জন্যে প্রস্তাবনা প্রেরণ করে। এছাড়াও, এশিয়া থেকে কনফেডারেশন্স কাপে প্রতিনিধিত্বকারী জাপান দলের সাথে আলোচনা করে খেলার দিন নির্ধারণের জন্যেও এএফসি সিদ্ধান্ত নেয়। আর্জেন্টিনা এবং ফ্রান্সের পর তৃতীয় দল হিসেবে উরুগুয়ে, ইতালি ও স্পেন দলের ফিফা কর্তৃক প্রধান ৩টি প্রতিযোগিতা - বিশ্বকাপ ফুটবল, অলিম্পিক এবং কনফেডারেশন্স কাপ জয়ের প্রবল সম্ভাবনা ছিল।